Poročilo Protikorupcijske Komisije (PKK) je nov spreten manever, katerega namen je povzročiti padec vlade. Kučan & co. hočejo na vsak način preprečiti izvajanje zakona o slabi banki. Najprej so hoteli ustoličiti Jankovića, ko to ni šlo, so (naivno) poskusili z Voljčem, potem so zakon skušali blokirati z referendumom in se začeli dreti "Gotof je" in zdaj, ko nič od tega ni zaleglo, se je naenkrat zgodila PKK. Če še to ne bo uspelo, se bodo spomnili kaj novega. Smešni so tudi pozivi k odstopu obeh! Odkod naj odstopi Janković? Z mesta predsednika PS? Pa kaj potem! Bodo pa ustoličili kakega Moederndorferja ali Štruklja, Zoki bo pa še naprej neformalni šef; kot če dobi Mourinho prepoved vodenja 5 tekem, pomočnik kljub temu stalno komunicira z njim in ga posluša! Naj se odpove županovanju? Nič hudega, bo pa župan nekdo drug z njegove "Liste", Ljubljana bo še dolgo volila levo! Povsem druga zgodba je seveda z Janšo, če odstopi premier, pade vlada. Čeprav je Janša kolikor toliko pojasnil očitane mu nepravilnosti, Janković pa ne (navajal je le smešne argumente, češ da ni pomembno v kakšni obliki je premoženje, da se le ni povečalo), se še naprej oba meče v isti koš in zanemarja faktor 10 razlike med višino "utajenega" premoženja.

Manever je zelo preprost - žrtvovati že tako obremenjujočega Jankovića za veliko večji vložek, sesutje vlade. Nekdo od vas mi je večkrat pohvalil Klemenčiča, sam sem vedno opozarjal, da gre za človeka, ki je povečal število izbrisanih za 5000 in ki je botroval najemu zgradbe NPU, potem pa na novem položaju Kresalko za ta isti posel obtožil korupcije, nakar je ta takoj odstopila, da so lahko čimprej zrušili neposlušnega Pahorja. O Praprotniku sploh ne bom zgubljal besed. Vse je tudi preračunano na ulico, ki se naj bi spet "zgodila" 11.01.

Zdaj je čas, ko mora Janša vztrajati, sicer bodo šle reforme in z njimi vred država v maloro. Kot sem že enkrat napisal, njegovi nasprotniki imajo sicer močno zaledje, v bistvu pa so šibki ljudje brez hrbtenice, ki si ne upajo misliti s svojo glavo in znajo samo ubogati ukaze. Kar naj Virant poskusi s tehnično vlado ali konstruktivno nezaupnico, ne bo si upal tvegati predčasnih volitev, ker parlamenta potem ne bo več videl, enako velja za večino poslancev, ki zdaj udobno sedijo v parlamentu. Kot rečeno, treba je vztrajati, imeti jasne cilje in vizijo kako jih udejaniti. Sicer se vedno dvigne velik vihar, toda doslej je šlo še z vsemi reformnimi ukrepi dobro. Potrebno je poskrbeti, da bo tako tudi v prihodnje. V perspektivi namreč Slovenijo reši samo popolna dekomunizacija in debalkanizacija! Banke je treba očistiti, potem pa jih prodati tujcem, trg dela je potrebno sprostiti, vse javne "pridobitve" socializma (predvsem šolstvo in socialo) pa prek zasebne konkurence tako temeljito razsuti, da ne bo ostal več kamen na kamnu.